Asiyesikia la mkuu huvunjika guu

ASIYESIKIA LA MKUU HUVUNJIKA GUU 
 Methali hii inamaanisha kuwa mtu asiposhika maagizo na kuheshimu watu mwishowe hupata taabu  baadaye. Methali hii ina maana sawa na methali isemayo asiyefunzwa na mamaye, hufunzwa na     ulimwengu.
Siku moja kuliondokea kijana mmoja aliyeitwa Radhi. Radhi alikuwa hasikii la mwadhini msikitini wala la mteka maji kisimani. Alichoambiwa na wazazi wake alikua hatilii maanani.
Radhi alikuwa ni mwizi. Kazi yake ilikua ni kuiba vitu vya jirani zake na mitaa mingine. Alikuwa akiwatembelea rafiki zake  ili kuwaibia vitu vyao. Aliwadanganya kuwa anaenda kuwasalimia, kumbe alikua anaenda kuiba. 
Siku moja aliingia nyumba ya jirani na kuiba vitu vya dukani, hakujua kuwa kuna watu karibu waliokuwa wakimwona. Kijana mmoja alikimbia na kuripoti kwa wazazi wake kuwa alimwona mwizi. Wazazi wale walipofika pale dukani, walipata Radhi ashatoroka, asionekana alipoenda. Mzee Maboka, ambaye alikuwa mwenye duka, aliwaita askari. Askari walimtafuta mwizi huyo mtaa mzima lakini hawakumpata.
Askari wale waliendelea kumtafuta mwizi na walipokuwa wakipita barabarani, wakamwona kijana mmoja akiwa amejificha kando ya mti akila vitu alivyokuwa ameiba. Kijana huyu alitiwa mbaroni na kupelekwa korokoroni ambako alihukumiwa kifungo cha miaka hamsini. Kijana huyu alijaribu kuomba msamaha lakini hakuna hata mtu mmoja aliyemsikiliza. Alipoulizwa wazazi wake wako wapi alisema kuwa alifukuzwa kwao kwa sababu alikua akiambiwa haskii. Basi hapo ndipo kijana yule alijua kuwa asiyesikia la mkuu huvunjika guu.